jkorsvik/nowiki_second_scrape_merged huggingface dataset:
SPARC64 VIIIfx

SPARC64 VIIIfx (kodenavn: «Venus») er en 8-kjerners 64-biter RISC mikroprosessor som ble annonsert av Fujitsu den 26. august 2008, og lansert den 14. mai 2009. SPARC64 VIIIfx er en implementasjon av spesifikasjonen SPARC Versjon 9
SPARC64 VIIIfx var ved lanseringen den hittil raskeste SPARC mikroprosessor. Med en ytelse på 128 GFLOPs ved 2 GHz, ble den også lansert som verdens raskeste mikroprosessor.SPARC64 VIIIfx er produsert ved hjelp av Fujitsus 45nm prosessteknologi.
Mikroprosessoren har 192 heltallsregistre, 288 desimaltalls-registre (hvorav 32 stk er 64-bit, og 256 stk er 128-bit), og tre avbruddsregistre. Adressebussen er 41-bit, og godtar derfor 2 terabyte eksternt minne per prosessor.
Hver kjerne har 32 Kb nivå-1 hurtigminne for data og 32 Kb nivå-1 hurtigminne for instruksjoner. Et 5 Mb integrert nivå-2 hurtigminne er delt i to deler, fordelt på fire kjerner hver.
Mikroprosessoren bruker et sidevekslet virtuelt minne, der sidenes størrelse kan variere mellom 8 KB, 64 KB, 512 KB, 4 MB, 32 MB, 256 MB og 2 GB.
SPARC64 VIIIfx implementerer en SIMD-arkitektur, hvor to parallelle instruksjoner kan utføre åtte desimaltallsberegninger per klokkepuls. 128-bit desimaltallsregistre kan benyttes både for 128-bit og 64-bit desimaltall.
Den 17. juli 2009 annonserte Fujitsu, Japans Institutt for fysisk og kjemisk forskning (RIKEN) og Japans departement for utdannelse, kultur, sport, vitenskap og teknologi (MEXT) at SPARC64 VIIIfx skulle benyttes i neste generasjon av Japans super-datamaskinprosjekt. Planen er å bygge en datamaskin med en ytelse på 10 PetaFLOPS, som skal være delvis operativt i slutten av 2010 og ferdig i 2012.


== Referanser ==
Foz do Areia-demningen

Foz de Areia er en demning og et vannkraftverk i Iguaçu-elven i delstaten Paraná i det sørlige Brasil. Demningen er 160 meter høy og 828 m lang, og demmer opp et vannvolum på 8,3 km³ (8,3 milliarder m³). Gjennomstrømmingen på oppdemmingsstedet er 11 000 m³/sekund.
Installert effekt for vannkraftproduksjon er 1 674 MW fordelt på fire turbiner, men planlagt bruttokapasitet med ytterligere to turbiner skal bli inntil 2 511 MW. Arbeidet med dammen ble  ferdig i 1980.
Salto Osório-demningen

Salto Osório er en demning og et vannkraftverk i Iguaçu-elven i delstaten Paraná i det sørlige Brasil. Installert effekt for vannkraftproduksjon er 1 078 MW.
Segredo-demningen

Segredodemningen er en demning (portugisisk: Embarregem do Segredo)  og et vannkraftverk (Usina Hidrelétrica do Segredo) i Iguaçu-elven i delstaten Paraná i det sørlige Brasil. Demningens installerte effekt for vannkraftproduksjon er 1.260 MW.
Salto Santiago-demningen

Salto Santiago er en demning og et vannkraftverk (portugisisk: Usina Hidrelétrica do Salto Santiago) i Iguaçu-elven i delstaten Paraná i det sørlige Brasil. Demningen skaper et enormt vannreservoar i elva, omtrent midt mellom storbyen Curitiba i øst og grensen til Argentina i vest.
Installert effekt for vannkraftproduksjon er 1.460 MW. 


== Referanser ==
Itá-demningen

Itá-demningen (portugisisk: Usina Hidrelétrica de Itá)  er en demning og et vannkraftverk i grenseelva Paraguay i det sørvestlige Brasil. Installert effekt for vannkraftproduksjon er 1.450 MW. 


== Referanser ==
Salto Caxias-demningen

Salto Caxias-demningen (portugisisk: Usina Hidrelétrica do Salto Caxias) er en demning og et vannkraftverk i Iguaçu-elven i delstaten Paraná i det sørlige Brasil. Demningens installerte effekt for vannkraftproduksjon er 1 240 MW. 


== Referanser ==
Furnas-demningen

Furnas-demningen (portugisisk: Usina Hidrelétrica de Furnas) er en demning og et vannkraftverk i elven Rio Grande i det sørlige Brasil, i delstaten Minas Gerais. Installert kapasitet etter utbyggingen i 1963 var 1 216 MW totalt fordelt på 8 turbiner. Arbeidet startet i 1958.  
Dette er et av de større kraftverk i Grande-elva, og demmer opp et reservoar på hele 29,5 km³, med overflateareal på 1 440 km² ved normal oppdemmet vannstand. Dermed er dette en av verdens tjue største kunstige innsjøer. Vannstrømmingen er å 13 000 m³/sekund. Demningen er om lag 120 meter høy og 600-779 meter lang.


== Eksterne lenker ==
(en) Furnas Dam – kategori av bilder, video eller lyd på Commons
Estreito-demningen

Estreito-demningen (portugisisk: Usina Hidrelétrica do Estreito) er en demning og et vannkraftverk i elven Rio Grande i det sørlige Brasil, i delstaten Minas Gerais. Installert kapasitet etter utbyggingen i 1963 var 1.050 MW totalt.


== Referanser ==
Edith McGuire

Edith McGuire (født 3. juni 1944 i Atlanta) er en amerikansk tidligere friidrettsutøver som på 1960-tallet konkurrerte på sprintdistansene.
McGuire hadde en kort karriere som friidrettsutøver og vant seks amerikanske mesterskapsmedaljer på 1960-tallet. Favorittdistansen var 200 meter, som hun tok gull på under OL 1964, et tidels sekund foran polske Irena Szewińska. I det samme mesterskapet tok hun sølv på 100 meter etter Wyomia Tyus, i tillegg til at hun var med på det amerikanske stafettlaget som tok sølv på 4 x 100 meter. 
Hun vant gull på 100 meter og bronse i lengdehopp under de Panamerikanske leker 1963 i São Paulo i Brasil.
Etter karrieren arbeidet hun som lærer.


== OL-medaljer ==
1964  Tokyo -  Gull i friidrett, 200 meter damer  USA
1964  Tokyo -  Sølv i friidrett, 100 meter damer  USA
1964  Tokyo -  Sølv i friidrett, 4 x 100 m stafett damer  USA


== Eksterne lenker ==
(en) Edith McGuire – Olympics.com 
(en) Edith McGuire – Olympic.org 
(en) Edith McGuire – Olympedia 
(en) Edith McGuire – Sports-Reference (OL-resultater – arkivert) 
(en) Edith McGuire – Georgia Sports Hall of Fame 
(en) Edith McGuire – Tennessee Sports Hall of Fame 
(en) Edith McGuire – National Track & Field Hall of Fame 
(en) Edith McGuire – Track and Field Statistics 
Biografi på nettstedet til USAs friidrettsforbund
Slaget om Málaga

Slaget om Málaga sto tidlig i februar 1937 under den spanske borgerkrig, og var avslutning på en nasjonalistisk offensiv i området. Slaget endte med at nasjonalistene erobret byen og kystlinjen fra Den andre spanske republikk.


== Bakgrunn ==
Den nasjonalistiske offensiven i området kom etter et mislykket forsøk på å innta Madrid og etter den pågående republikanske motoffensiven på veien mot La Coruña i nordvestlig retning for Madrid. I et forsøk på å ta tilbake det militære initiativet, og sikre sine områder i sør, ønsket nasjonalistene gjennom denne offensiven å erobret den republikansk-kontrollerte landstripen langs kysten som også inkluderte Málaga.


== Styrkene ==
Avgjørende for den nasjonalistiske seieren var bruken av elitestyrker fra Nord-Afrika og den italienske støtten i deres Corpo Truppe Volontarie, særlig bruken av de italienske stridsvognene. PÅ den andre siden besto byens forsvarere stort sett av milits fra fagbevegelsen CNT, som var utrent på slike kamphandlinger og hadde dårligere utstyr.
I tillegg lå tre nasjonalistiske krigsskip i Alboransjøen og blokkerte havnen for forsvarerne og bombarderte byen. 


== Nasjonalistisk seier ==
Da byen etter harde kamper nesten var omringet den 6. februar, beordret den republikanske oberst José Villalba Lacorte evakuering av byen, og to dager senere kunne nasjonalistene erklære byen for helt under deres kontroll. De republikanske soldatene som ikke klarte å evakuere, ble skutt eller fengslet. Nasjonalistene fulgte også etter de flyktende republikanerne, og skjøt alle menn, mens kvinner og barn fikk ta seg over til republikansk område.


== Virkninger ==
Nederlaget i Málaga førte til at den kommunistdominerte regjeringen i Valencia gikk av, og Francisco Largo Caballero kom tilbake som statsminister.
Benito Mussolini la voldsomt propagandamessig vekt på den italienske bidraget til seieren, og ønsket å innkassere seieren selv, uten på ta hensyn til skjevheten i styrkene, særlig kvaliteten på de nasjonalistiske styrkene og deres utstyr og at angriperne ble hjulpet av godt vær.
Conns syndrom

Conns syndrom (engelsk: Primary aldosteronism eller Conn's syndrome) er en sykdom som skyldes overproduksjon av hormonet aldosteron fra en godartet svulst i binyrene. De som rammes av sykdommen er vanligvis mellom 30 og 50 år, og det er litt flere kvinner enn menn som blir syke. Conns syndrom har fått sitt navn etter den amerikanske endokrinologen Jerome W. Conn (1907–1994), som var den første beskrev syndromet i 1955.


== Årsaksforhold ==
Utvikling av Conns syndrom kan ha sin bakgrunn i jevnt fordelt overproduksjon av aldosteron i begge binyrene eller i en knute i den ene binyren. Aldosteron er et hormon som er viktig for saltbalansen (først og fremst natrium og kalium) i kroppen og som stimulerer nyrene til å holde natrium tilbake i kroppen og øke utskillingen av kalium.


== Symptomer ==
Conns syndrom er ofte symptomfritt i tidlige stadier, men på et senere tidspunkt kan de syke føle hodepine, følelsesløshet i ben, føtter eller hender, muskelsvakhet, uregelmessig hjerterytme og/eller ubehag i beina. Sykdommen fører også til forsterket tørste, personen drikker og urinerer mer. Prikking i huden, angst og depresjon kan forekomme. Skjelving av hendene. Symptomene er ofte mer framtredende når det er varmt i været på grunn av svette. En pasient behøver ikke ha alle disse symptomene, flere vil komme etterhvert som sykdommen blir mer framtredende.
Blodtrykket vil også øke på grunn av økt væskeoppsamling i kroppen, og for noen vil kroppsvekten øke.


== Kliniske tegn ==
Pasienter med Conns syndrom har økt blodtrykk, ofte mye høyere, og for lavt kaliuminnhold i blodet (ofte under 3 mmol/l), og til tider økt mengde natrium i blodet. Typisk er diastolisk blodtrykk over 100-110.
Blodtrykket påvirkes i stor grad av saltinnholdet i kosten. En omlegging av kostholdet slik at maten pr døgn inneholder 1500 mg natrium eller mindre, og kaliuminntak på ca. 4000 mg vil føre til at symptomene av sykdommen i stor grad reduseres.


== Behandling ==
Diagnosen stilles dels ved å utelukke andre årsaker til økt blodtrykk, som for eksempel forsnevring av nyrearterie. Dette undersøkes ved radiologisk undersøkelse av nyrene med kontrastvæske. Vanligvis vil en knute som overproduserer aldosteron bli fjernet ved hjelp av kirurgiske inngrep. En mer diffus overproduksjon av aldosteron i begge binyrer blir behandlet med medisiner. I situasjoner der spesielle grunner gjør operasjon utilrådelig brukes også medisiner. De brukte medisinene er såkalte aldosteronantagonister som hemmer effektene av aldosteron. Altså blir ikke nivået av aldosteron i kroppen lavere med denne behandlingsmetoden.
Forholdstallet mellom aldosteron og renin brukes for å avgjøre om en pasient har Conns eller ikke.
Et kosthold med svært lavt nivå av natrium, helst under 1500 mg pr dag og kaliumrik mat ca. 4000 mg pr dag vil redusere blodtrykk og øvrige symptomer. Det vil ta en viss tid før kaliumlagrene bygges opp.


== Referanser ==


== Eksterne lenker ==
Conns syndrom på lommelegen.no
Variometer

Et variometer eller en stigehastighetsmåler er et måleinstrument som finnes i de aller fleste fly. Instrumentet viser om flyet beveger seg oppover eller nedover i lufta, ved å måle endringer i lufttrykket. 
På en eller begge sider av flyet finnes en åpning ut i lufta som forbindes med rør eller slange med flere trykkfølsomme instrumenter i flyet og benevnes statisk trykk.
Stigehastigheten betegnes vanligvis i antall fot pr. minutt. For seilfly i Europa og i russiske fly er det vanlig å bruke meter pr. sekund.

I variometeret er det en luftbeholder med en flate som beveger seg utover ved trykkøkning i beholderen og innover ved trykkreduksjon. Trykkbeholderen er forbundet med åpningen/e på siden av flyet for statisk trykk. Det er en liten ventil som lekker litt luft til rommet utenfor beholderen i instrumentet som ellers er gasstett. Når flyet stiger reduseres trykket i lufta og lufta utvider seg. Lufta i beholderen går ut gjennom åpningene for statisk trykk i flysiden. Trykket i beholderen blir mindre enn trykket i rommet i måleren. Denne trykkforskjellen utjevnes av ventilen til flyet holder høyden. Bevegelse i flaten på beholderen som beveger seg, blir overført til en viser foran på instrumentet. 
I seilfly er det ofte montert et variometer som gir lyd i en høytaler.  Når flyet stiger mye kommer det en tone med høy frekvens og tilsvarende en dypere tone når flyet synker. For en seilflyger er det viktig å vite om han for øyeblikket er i stigende eller synkende luft. Seilflyet kan fly langt, dersom flygeren kan utnytte områder med stigende luft som "heis".
Motorfly må ha motorkraft som gjør det mulig å stige. Ved for mye vekt eller motorproblemer vil dårlig stigeevne berettige en nødlanding.
Sjøfly og fly med ski lander på flater som kan være vanskelige å se. Under landing kan det kan være svært vanskelig å vurdere avstanden ned til en blank vannfate eller til en jevn snødekt flate. Da er det viktig at stigehastighetsmåleren viser en langsom nedstigning, slik at kontakten med snøen eller vannet ikke blir hard.


== Litteratur ==
Seilflyging. Oslo: Norsk aero forl. 2000. s. 65–66. ISBN 8291193207.
Halvar Ellingsen

Halvar Ellingsen (født 1986 i Sigerfjord, Sortland) er en norsk kokk som vant norgesmesterskapet i kokkekunst i 2009, en av de yngste vinnerne.  
Ellingsen tok kokkelinjen ved Melbu videregående skole 2002-04, hadde sin læretid og tok fagbrev ved  De fire roser i Harstad 2004-06. Han jobbet på restaurantene Bagatelle i 2007, Haga gård 2007-08 og ved Kulinarisk Akademi (2008–2010). Han arbeider nå som kokk på restaurant Arakataka (2010–), og som kokk på Det norske kokkelandslaget (2009–). Han er nå bosatt på Sortland, Vesterålen, hvor han driver Halvar Ellingsen Catering.


== Priser ==
3.-plass, Nordnorsk kokkemesterskap, 2006, Henningsvær
6.-plass, commis, Årets kokk Norge, Bocuse d´Or kvalifisering 2009, Lillestrøm
1.-plass, commis, Global Chef Challenge, semi-finale 2009, Dublin
Norgesmesterskapet i kokkekunst:  1.-plass og kongepokal i 2009
4.-plass, Norgesmesterskapet i kokkekunst 2010, Trondheim
2.-plass, Top Chef-Norge 2016


== Menyen NM Kokkekunst 2009 ==
Forrett Torsk Artikum: Torskekonfit blomkålroyal og syltet rød delikatesseløk. Fiskegrateng med bacon og persillecrust. Grønnsakssalat med brennesle og ramsløkpure. Blomkålkrem og skalldyremulsjon.
Hovedrett Kylling Kiev: Kylling ballotine med estragon og hvitløk. Erte- og feveblanquett med steinsopp, norsk purreløk og bakt eggeplomme. Kylling og foie gras boudin. Parmesan cavatelli. Hvitløk og kyllingsjy «Xérès» og parmesanskum.
Dessert Eple Globe Central: Pasjonsfrukt-mousse med karamellgelé. Mandelyoghurt geniose, kandisert eple. Yoghurt espuma, sjokolade Canellè. Eplesorbet calvadossirup.


== Referanser ==


== Eksterne lenker ==
Aftenposten – Vant NM med fiskegrateng
Norges Kokkemesteres Landsforening - Halvar Ellingsen er landets beste kokk
Kokke OL 2012 - blogg
Eltonåsen

Eltonåsen er et tettsted i Nannestad kommune i Akershus. Tettstedet har 1 696 innbyggere per 1. januar 2022, og ligger omtrent tolv kilometer sør for kommunesenteret Teigebyen. En kilometer vest for Eltonåsen ligger tettstedet Løkenfeltet.
Tettstedet er relativt nytt, og det foreligger planer om ytterligere utbygging. Her finnes barnehagen Eltonåsen barnehage, og barneskolen Eltonåsen skole.


== Referanser ==


== Eksterne lenker ==
Bebyggelsesplan fra Eltonåsen Vels nettsider
Løkenfeltet

Løkenfeltet er et tettsted i Nannestad kommune i Akershus. Tettstedet har 631 innbyggere per 1. januar 2022, og  ligger omtrent tretten kilometer sør for kommunesenteret Teigebyen. Tettstedet Eltonåsen ligger en kilometer øst for Løkenfeltet.
Løkenfeltet er et relativt nytt tettsted.


== Referanser ==
Asle Hillestad

Asle Hillestad (født 4. mars 1968) er en norsk tidligere fotballspiller. Han spilte 611 kamper for Sogndal mellom 1985 og 2002. Fra sin plass i midten av Sogndals forsvarslinje ble han i opprykkssesongen 1990 delt toppscorer i laget med sine syv mål. 


== Karriere som spiller ==


== Referanser ==


== Kilder ==
www.sognavis.no om Asle Hillestad


== Eksterne lenker ==
(en) Asle Hillestad – Transfermarkt 
(no) Asle Hillestad – Norges Fotballforbund 
(en) Asle Hillestad – FBref
Spionskipet

Spionskipet (orig: Spyship) er en britisk miniserie som gikk på BBC i 1983. Serien handlet om et britisk fiskefartøy som forsvant under mystiske omstendigheter utenfor Norskekysten. Serien var løst basert på hendelsene rundt det britiske fiskeskipet FV Gaul, som forsvant under mystiske omstendigheter i 1974. Den ble regissert av den britiske Michael Custance og manuset ble skrevet av James Mitchell.  
Hovedrollene ble spilt av britiske skuespillere, men også en del norske skuespillere medvirket i serien - blant annet spilte Bjørn Sundquist en sentral birolle som den norske journalisten Starvik. I tillegg hadde Toralv Maurstad, Ellen Horn, Arne Aas og Bjørn Floberg mindre roller i serien. Den ble delvis spilt inn i Lofoten. 
I Norge ble serien vist som Detektimen på NRK i 1984.


== Handling ==
Et helt vanlig britisk fiskefartøy med en besetning på 36 mann (deriblant faren til journalisten Martin Taylor) forsvinner på mystisk vis utenfor norskekysten. Taylor er fast bestemt på å finne ut hvorfor.
Hans undersøkelser leder ham både til Royal Navy og det sovjetiske Politbyrået. Det mistenkes av skipet ble sunket av sovjetiske myndigheter, og at det i virkeligheten var et spionskip. 


== Skuespillere ==
Tom Wilkinson som Martin Taylor.
Peter Eyre som Francis Main.
Lesley Nightingale som Suzy Summerfield.
Michael Aldridge som Sir Peter Hillmore.
Paul Geoffrey som Simon Tate.
Philip Hynd som Evans.
David Burke som Rokoff.
Thorley Walters som Dr. Arthur Dowdall.
Al Gillyon som Hoskins.
Christine Hargreaves som Jean Williams.
Vivienne Martin som Mrs. Franklin.
Judy Monahan som Christy.
Joe Holmes som Sam Spaulding.
Gaylie Runciman som Mrs. Lindsay.
Mandy Pickard som Mrs. Metcalfe.
Malcolm Tierney som Harding.
Malcolm Hebden som Tom Silvers.
Bridget McConnell som Mrs. Huninger.
Bjørn Sundquist som Erik Starvik


== Referanser ==


== Eksterne lenker ==
(en) Spionskipet på Internet Movie Database 
(no) Spionskipet hos Filmfront
Teigebyen

Teigebyen er et tettsted og administrasjonssenteret i Nannestad kommune i Akershus. Tettstedet har 3 280 innbyggere per 1. januar 2022, og ligger ti kilometer nordvest for Oslo lufthavn, Gardermoen og 15 kilometer nordvest for Jessheim.
I Teigebyen finnes blant annet Nannestad rådhus, Nannestad kirke, barneskolen Preståsen skole, Nannestad ungdomsskole og Nannestad videregående skole.


== Referanser ==
Åsgreina

Åsgreina (også skrevet Åsgrenda) er ei bygd og et tettsted i Nannestad kommune i Viken. Tettstedet har 1 456 innbyggere per 1. januar 2022, og ligger omtrent ni kilometer sørvest for kommunesenteret Teigebyen. Tettstedet inkluderer området Slattumhagen og bebyggelsen nordover langs fylkesvei 527 (Åsvegen).
Barneskolen Kringler-Slattum skole ligger i Åsgreina.


== Referanser ==
Karl-Hans Riehm

Karl-Hans Riehm (født 31. mai 1951 i Konz) er en tidligere tysk sleggekaster. Hans fremste meritt er sølvmedaljen fra OL 1984 i Los Angeles. I tidligere OL hadde han en 10.-plass fra 1972 og en fjerdeplass fra 1976. I tillegg vant han en bronsemedalje under EM 1978 og ble nr. 7 under VM 1983. Hans personlige rekord er på 80.80, oppnådd i august 1980 under et stevne i Rhede. Dette setter ham på en tiendeplass blant tyske sleggekastere bak, Ralf Haber, Heinz Weis, Karsten Kobs, Günther Rodehau, Holger Klose, Christoph Sahner, Klaus Ploghaus, Markus Esser og Matthias Moder.


== OL-medaljer ==
 1984  Los Angeles -  Sølv i friidrett, sleggekast, menn  Vest-Tyskland


== Referanser ==


== Eksterne lenker ==
(de) Karl-Hans Riehm – Munzinger Sportsarchiv 
(en) Karl-Hans Riehm – Olympics.com 
(en) Karl-Hans Riehm – Olympic.org 
(en) Karl-Hans Riehm – Olympedia 
(en) Karl-Hans Riehm – Sports-Reference (OL-resultater – arkivert) 
(en) Karl-Hans Riehm – World Athletics 
(en) Karl-Hans Riehm – Track and Field Statistics 
leichtathletik.de
Heroes of Newerth

Heroes of Newerth er det tredje spillet av S2 Games etter Savage og Savage 2. Alle tre spillene er satt til en fantasiverden kalt Newerth (New Earth) – en postapokalyptisk verden der mennesker må slåss for tilværelsen mot et utall mutanter og beist i en konstant krig. Heroes of Newerth er en oppgradering av Warcraft 3-modifikasjonen Defence of the Ancients (DotA).


== Historien ==
DotA er et multiplayer online-spill for opptil fem personer på hvert lag. De to lagene representerer en kamp mellom det gode og det onde. Det som var Scourge og Sentinel i DotA er nå Legion og Hellbourne i HoN. På samme måte er alle de spillbare karakterene i HoN omgjort til enten Legion eller Hellbourne. Det finnes ingen troll, dverger, ogrer eller orker i Newerth, bare mennesker og beist/mutanter. Menneskene i HoN sverger til våpen og teknologi, mens de er mer skeptiske til bruk av magi, dog dette er ikke utelukkende. Beistene på sin side er stort sett mutanter som tar i bruk magi eller tar i bruk våpen naturen selv har gitt dem, som gift, klør, tagger og lignende. LoL eller League of Legends er også et spill i nærheten av HoN.


== Endringer siden DotA ==
De fleste spillmekanismene og mange helter i Heroes of Newerth har en direkte sammenheng med Defense of the Ancients. Tilleggene som skiller Heroes of Newerth fra Defense of the Ancients er funksjoner uavhengig av spillet, for eksempel sporing av individuell statistikk, VOIP, GUI-strømlinjeformet heltevalg, gjenoppkobling ved tapt forbindelse, svartelister over spillere og chatfunksjoner.
Spillet bruker S2 Games proprietære K2-spillmotor og en klient-server modell lik den som brukes i mange moderne multiplayer-spill.


== Grunnleggende regler ==
Spillets gang består i at (som oftest fem mot fem) spiller mot hverandre. Man velger en karakter blant 100 mulige. I selve spillet skal man nedkjempe de motspillerne samt datastyrte monstre som kommer i «bølger». Hver spiller får erfaring for hver gang han tar del i eller er nær nok nedkjempelser av monstre, og kan gå opp i nivå fra 1 til 25. I tillegg til å få erfaringspoeng får spillerne penger for hver gang de tar får inn det avgjørende angrepet som gjør at enten ett monster eller en spiller dør. Penger brukes til å kjøpe forskjellige ting som kan gi alt fra passive bonuser til en av de 3 grunnattributene (agility, strength eller intelligence), den kan gi mer livspoeng eller manapoeng, hardere angrep, bedre beskyttelse og masse annet. Hva som er best kommer helt an på hva slags karakter du spiller.
Det at det er så veldig mange karakterer og ting å kjøpe gjør spillet veldig komplekst og gir det en veldig bratt læringskurve.


== Eksterne lenker ==
(en) Heroes of Newerth hos MobyGames 
(en) Heroes of Newerth hos Giant Bomb 
(en) Heroes of Newerth hos Internet Game Database
Eltonåsen skole

Eltonåsen skole er en barneskole i tettstedet Eltonåsen i Nannestad kommune i Akershus. Skolen ble åpnet i august 2005. Skolen går opp til 7. klassetrinn, og ligger i utkanten av skogen. Det er en barnehage rett ved siden av som heter Eltonåsen barnehage. Skolen setter opp 2 forestillinger i året, som det er elevene selv setter opp med hjelp av lærerne. Elevene styrer da også lyd og lys selv. Skolen har en dag i året som de kaller «Åpen dag», der elevene selger gjenstander som er blitt samlet inn. Da samler de inn penger til barn i andre land, og foreldre og andre kan komme og se på skolen. Skolen har en lekeplass.
Skolen har en fritidsklubb for elevene en kveld i måneden.
Skolen tilbyr SFO for 1.-4. klassetrinn. SFO ligger i samme bygg som skolen.


== Eksterne lenker ==
(no) Offisielt nettsted 
(en) Eltonåsen skole – kategori av bilder, video eller lyd på Commons
Kringler-Slattum skole

Kringler-Slattum skole er en barneskole i tettstedet Åsgrenda i Nannestad kommune i Akershus. Skolen gjennomgikk en omfattende oppussing og utbygging i 2000.
Bygget i 1958


== Eksterne lenker ==
(en) Kringler-Slattum skole – kategori av bilder, video eller lyd på Commons
Preståsen skole

Preståsen skole er en barneskole i Teigebyen i Nannestad kommune i Akershus. Skolen ble bygget i 1978, og har et stort tilbygg fra 1996.


== Eksterne lenker ==
(no) Offisielt nettsted 
(en) Preståsen skole – kategori av bilder, video eller lyd på Commons